**30. 3. 2020, ponedeljek**

|  |  |
| --- | --- |
| **SPROSTITVENA DEJAVNOST** 🏃 | Imate v družini delo razdeljeno ali delate vsi vse? Pomagaš pri hišnih opravilih? Katero hišno opravilo najraje opravljaš? Ta teden si za vsak dan izberi katero hišno opravilo boš opravljal. |
| **KOSILO**🍎 | Predlagaj zdravo jed za jutrišnje kosilo. Poglej, kaj imate na voljo v hladilniku - posvetuj se z mamico in očkom. |
| **SAMOSTOJNO UČENJE**💻 | Če si opravil vse dopoldansko delo, ki ti ga je dala razredničarka, potem še vsaj 10 minut glasno beri.  |
| **USMERJEN PROSTI ČAS** 💻 | Verjetno veš, kako zelo pridne so čebele. Pa veš, kakšna dela vse opravljajo v svojem življenju? Oglej si priponko »čebele«, morda izveš kaj novega. (glej spodaj). |
| **SPROSTITVENA DEJAVNOST** 🏃 | Pomagaj pri delu na vrtu ali pojdi na sprehod v naravo. Opazuj, kje vse lahko vidiš in slišiš pridne čebele. |

**VEŠ, KAKŠNE NALOGE VSE OPRAVLJA ČEBELA?**

Čeprav je ta teden spet bolj hladno, čebele že pridno letajo s cveta na cvet. Si tudi ti tako pridno opravil svoje dopoldansko delo? Če si, si (glasno) preberi še nekaj zanimivosti o čebelah.

|  |  |  |
| --- | --- | --- |
| http://www.boznar.si/media/wysiwyg/cebela_cistilka.png**ČEBELA ČISTILKA**Ko se čebele po 21 dneh izležejo iz jajčeca, že po dveh urah pričnejo z delom. Najprej so čistilke. To delo opravljajo približno 6 dni. | http://www.boznar.si/media/wysiwyg/cebela_dojilja.png**ČEBELA DOJILJA**Med 6. in 12. dnem »po rojstvu« se čebelam delavkam razvijejo goltne žleze, ki izločajo matični mleček. Z matičnim mlečkom čebele dojilje hranijo mlade ličinke nekaj dni, matico pa celo življenje. | http://www.boznar.si/media/wysiwyg/cebela_graditeljica.png**ČEBELA GRADITELJICA**Med 12. in 18. dnem se čebelam delavkam razvijejo voskovne žleze. Z voskom, ki ga izločajo, gradijo celice satja. Satje služi matici za zaleganje jajčec, delavkam pa za skladiščenje cvetnega prahu in medičine. |
| http://www.boznar.si/media/wysiwyg/cebela_strazarka.png**ČEBELA STRAŽARKA**Čebelam delavkam po 18. dnevu zakrknejo goltne in voskovne žleze, razvije pa se jim strupna žleza. Takrat nastopijo delo stražarke. Ko stražijo ob vhodu v panj utripajo s krili in s tem hkrati skrbijo tudi za zračenje panja. | http://www.boznar.si/media/wysiwyg/cebela_nabiralka.png**ČEBELA NABIRALKA**Po približno 20. dnevu življenja, čebele pričnejo letati na pašo. V naravi nabirajo nektar, mano, cvetni prah, smolnate snovi (propolis) in vodo ter nosijo v panj. To delo opravljajo do konca svojega življenja. | http://www.boznar.si/media/wysiwyg/cebela_matica.png**MATICA**Je spolno zrela samica čebel, ki skrbi za potomstvo. V čebelji družini je ena sama matica. Vedno je obkrožena z mladimi čebelami, ki jo celo življenje hranijo z matičnim mlečkom. Matica v času paše dnevno zaleže do 2000 jajčec. Je večja od čebele delavke in živi do 5 let. |
| http://www.boznar.si/media/wysiwyg/cebela_trot.png**TROT**je čebelji samec, ki oplodi matico. V eni čebelji družini živi nekaj sto trotov. Troti so daljši in širši od čebel delavk. Nimajo organov za zbiranje hrane, niti nimajo žela. Troti živijo 3-6 mesecev, od pomladi do poletja, ko je v naravi dovolj hrane. Konec poletja jih čebele delavke izženejo iz panja. |  |  |

Čebela sama ni sposobna živeti, zato živi v čebelji družini, ki je zelo dobro organizirana. Čebele si delijo različne vloge v družini. Je tako tudi pri vas, v vaši družini? Opravljate različna dela? Kaj vse si danes ti naredil za svojo družino?

Ali veš, zakaj so čebele ene najpomembnejših živali na svetu?

**31. 3. 2020, torek**

|  |  |
| --- | --- |
| **SPROSTITVENA DEJAVNOST** 🏃 | Si pri sprehodu v okolici svojega doma pozoren na rastline in živali, ki te obdajajo? |
| **KOSILO**🍎 | Če ste se dogovorili, katero zdravo jed boste danes skuhali, pomagaj pri njeni pripravi. Pomisli, da je hrano bolj zdravo sladkati z medom kot pa s sladkorjem.  |
| **SAMOSTOJNO UČENJE**💻 | Če si opravil vse dopoldansko delo, ki ti ga je dala razredničarka, potem vsaj še 10 minut glasno beri.  |
| **USMERJEN PROSTI ČAS** 💻 | Sedaj imaš gotovo več čas za branje. Zato si lahko sam izdelaš knjižno kazalo, s katerim boš v svoji knjigi označili, kje si ostal. Uporabiš ga lahko tudi za označevanje strani v učbeniku. Navodila za izdelavo najdeš na spodnji povezavi.<https://youtu.be/uvOnQ4maNlw> |
| **SPROSTITVENA DEJAVNOST** 🏃 | TELOVADBA S KOCKO (glej spodaj). Poišči kocko za človek ne jezi se in se loti telovadbe. |

**1. 4. 2020, sreda**

|  |  |
| --- | --- |
| **SPROSTITVENA DEJAVNOST** 🏃 | Danes je 1. april, dan norčavosti, ko lahko koga malo nahecamo. Nahecaj mamico, očka ali bratca oz. sestrico. Pa ne preveč, da ne bo kake jeze v hiši ☺. |
| **KOSILO**🍎 | Danes se malo potrudi in pripravi za kosilo prav posebni pogrinjek – PAHLJAČO. Navodila (slike) si poglej spodaj. |
| **SAMOSTOJNO UČENJE**💻 | Če si opravil vse dopoldansko delo, ki ti ga je dala razredničarka si izberi kakšno poučno igrico – <https://interaktivne-vaje.si/index.html> |
| **USMERJEN PROSTI ČAS** 💻 | Vzemi list papirja in nariši kar te dni najraje počneš doma s svojo družino. |
| **SPROSTITVENA DEJAVNOST** 🏃 | Še malo telovadbe. Poskusi se naučiti smešnih živalskih gibov na posnetku: <https://www.youtube.com/watch?v=F7aHZZlI9bQ> |



**2. 4. 2020, četrtek**

|  |  |
| --- | --- |
| **SPROSTITVENA DEJAVNOST** 🏃 | Igrajte se družabne igre:- Človek ne jezi se- Enka- sestavljanke… |
| **KOSILO**🍎 | Najbolj zdrava »pijača« je navadna voda. Je vsak dan spiješ dovolj? Se spomniš iz koliko procentov vode je sestavljen človek? V družini štejte, koliko kozarcev vode ste popili danes in se pogovorite, če je je vsak spil dovolj.  |
| **SAMOSTOJNO UČENJE**💻 | Napiši cel list računov za mamo in očeta. Potrudi se, da bodo računi čim bolj težki. Ko bosta rešila, preveri, če sta naredila prav. |
| **USMERJEN PROSTI ČAS** 💻 | Lahko narediš domači plastelin. Postopek si poglej spodaj.Sestavine:* 1 skodelica moke
* Pol skodelice soli
* 1 skodelica vode
* 2 žlici olja
* 1 pecilni prašek
* Barvo za hrano (po želji)
 |
| **SPROSTITVENA DEJAVNOST** 🏃 | Če si opravil vse dopoldansko delo in pomagal pri hišnih opravilih si zaslužiš tudi malo sprostitve in počitka. Poslušaj tole meditacijsko pravljico. <https://www.youtube.com/watch?v=sblky_qeQb8&t=14s> |

Priprava domačega plastelina

V kozico damo suhe sestavine in prilijemo vodo.



Kuhamo na srednjem ognju in neprestano mešamo. Masa se bo počasi začela strjevati – takrat ogenj malo zmanjšamo.



Če uporabimo tudi barvo, jo dodamo proti koncu kuhanja. Ko se začne odbijat od posode, mešamo še malo dokler ne dobimo kompaktno testo – plastelin. Preložimo ga na peki papir, spodaj pa podložimo desko. Pustimo ga 5 minut, da se ohladi.

 

Ohlajen domači plastelin zgnetemo, da dobimo gladko obliko. Ponudimo ga otrokom, zraven pa lahko pripravimo otroške kuhinjske pripomočke ali razne bleščice in bunkice, da spodbudimo njihovo domišljijo.



**3. 4. 2020, petek**

|  |  |
| --- | --- |
| **SPROSTITVENA DEJAVNOST** 🏃 | Na sprehodu lahko naberete regrat. Prijetno opravilo bo poskrbelo za gibanje na svežem zraku ter za dobro in zdravo kosilo. |
| **KOSILO**🍎 | Če ti regrat ne gre toliko v slast, ti bo morda bolje teknil, če ga narežeš na majhne koščke in mu dodaš vroč krompir in trdo kuhana jajca.  |
| **SAMOSTOJNO UČENJE**💻 | Ko opraviš vse dopoldanske obveznosti si oglej film ali risanko po tvoji izbiri. |
| **USMERJEN PROSTI ČAS** 💻 | Uživaj v plesu. Klikni spodaj.<https://www.youtube.com/watch?v=gCzgc_RelBA> |
| **SPROSTITVENA DEJAVNOST** 🏃 | **Če je danes lepo vreme si na dvorišču naredi POLIGON ZA ROLANJE. Če nimaš rolerjev lahko vzameš kolo ali skiro. Obvezna čelada in ostali ščitniki.Izposodi si najrazličnejše predmete in z njimi označi progo : slalom med ovirami, tunel (tukaj se moraš skloniti), vožnja po eni nogi, ustavljanje…** |